Keskustelu:Vitele

message: Ehdotus lupaavaksi. --Thi (keskustelu) 21. lokakuuta 2013 kello 14.20 (EEST)
replies: text: Historiaosuus on osaksi lähteetön. --Esamatti1 (keskustelu) 21. lokakuuta 2013 kello 17.11 (EEST)

text: Pienillä korjauksilla kannatan. Vaikuttaa melko suppealta, mutta ehkä näin pienestä paikkakunnasta ei löydy juuri enempää tietoa. Lisäsin yhden lähdepyynnön historiaosaan. Lisäksi historiaosan wikitekstissä oli maininta heimosodista, ja jos siitä löytyisi lähde, se olisi mukava lisä artikkeliin. Väestöstä olisi hyvä tietää kansallisuudet, nyt on vain väkiluku mainittu. Lisäksi johdanto on lyhyenpuoleinen.--Tanár 22. lokakuuta 2013 kello 22.07 (EEST)
replies: text: :Yritän löytää muutaman lähteen. Kansallisuustietoja ei nykyiseltä kuntatasolta yleensä löydy. Erityistä johdantoa ei tämänkaltaisiin artikkeleihin mielestäni tarvita, koska niiden pituus on rajallinen ja rakenne tarpeeksi selkeä. Tämän artikkelin tärkein funktio lienee vakiinnuttaa nimen oikea taivutus, joka käsittääkseni on ns. nalle-tyyppiä. --Esamatti1 (keskustelu) 23. lokakuuta 2013 kello 10.22 (EEST)
replies: text: ::Joensuussa asuu lähes pelkästään ukrainalaisia/valkovenäläisiä/kaukasialaisia siirtolaisperheitä, mutta tälle saattaa olla vaikea löytää lähdettä. Se olisi kuitenkin ihan kiva tieto artikkeliin. Muuten kannatan lupaavaksi. Iivarius (keskustelu) 23. lokakuuta 2013 kello 12.40 (EEST)
replies: text: :::Millaisten vaiheiden kautta Vitelen kyläneuvostosta vuonna 1927 on mahtanut muodostua nykyinen maalaiskunta? Toisin sanoen onko alkuperäiseen kyläneuvostoon liitetty joitakin läheisiä kyläneuvostoja. Se olisi myös mielenkiintoinen tieto, onko alueella paljon autioituneita kyliä (vrt. perspektiivittömien kylien likvidointi lähinnä Vienaa koskien). Kansallisuustietoja voi lisätä piiritason artikkeleihin, esim.  vuosien 1926–1989 osalta ja  vuoden 2010 osalta. --Raksa123 (keskustelu) 25. lokakuuta 2013 kello 00.44 (EEST)
Lisäsin vähän lähteitä. Kylien suomenkieliset nimet pitäisi ehkä yhtenäistää Nissilän suosittelemien muotojen (EKI:ssä "fi1970n") mukaan. --Esamatti1 (keskustelu) 25. lokakuuta 2013 kello 19.38 (EEST)

text: Ru-wikin luetteloiden perusteella tehty ja fi-wikin kunta-artikkelien avulla suomenkielisillä nimillä täydennetty Luettelo Karjalan tasavallan asutuista paikoista kaipaa myös kylännimien yhtenäistämistä ja lähteistämistä, sillä monista nimistä tuntuu olevan liikkeellä erinäköisiä muotoja. Nykyisten asuttujen paikkojen lisäksi lakkautetuistakin kylistä lienee käytetty useita kirjoitusasuja, mutta lakkautetuista kylistä ei ole omaa luetteloa. Onkohan vuonna 1957 tapahtunut kylien yhdistäminen tarkoittanut vain hallinnollista yhdistämistä vai onko samalla myös asuintalot siirretty fyysisesti lakkautetuista kylistä Vitelen kylään? --Raksa123 (keskustelu) 25. lokakuuta 2013 kello 20.01 (EEST)
replies: text: :Variantteja on paljon. Olen ensisijaisesti vedonnut Venäjän federaation paikannimiä -teokseen, mutta sielläkin on puutteita ja virheitä. Nissilän ensisijaiset muodot poikkeavat usein vuoden 1928 ja 1935 kyläluetteloista. Vuonna 1957 tapahtui suuri kylien yhdistämisrevohka, mutta käsittääkseni se oli luonteeltaan vain hallinnollinen. Esim. Vitelen kohdalla kysymys oli kaiketi kylänosista, joista aikaisemminkin käytettiin samaa yhteisnimitystä. --Esamatti1 (keskustelu) 25. lokakuuta 2013 kello 20.08 (EEST)
Lisäsin johdantoon pari lausetta. Kannatan lupaavaksi.--Tanár 1. marraskuuta 2013 kello 19.54 (EET)
Nähdäkseni kukaan ei ole vastustanut lupavuutta, joten merkitsen. --PtG (keskustelu) 2. marraskuuta 2013 kello 20.17 (EET)
</div>
thread_title:  Lupaava artikkeli -ehdotus